EUROOPAN YHTEISÖJEN KOMISSIO 
Bryssel, 23.07.1997 
KOM(97) 426 lopull. 
97/0216(ACC) 
Ehdotus 
NEUVOSTON PÄÄTÖKSEKSI 
15 päivänä joulukuuta 1993 allekirjoitetulla Euroopan yhteisöjen ja niiden 
jäsenvaltioiden sekä Tsekin tasavallan Eurooppa-sopimuksella perustetussa 
assosiaationeuvostossa tehtävästä Tsekin hallituksen 21 päivänä huhtikuuta 1997 
tuontitalletusjärjestelmän käyttöönotosta tekemää päätöstä koskevasta päätöksestä 
(komission esittämä) 

FI/01 A/97/03250200.WOO (EN) 
LES 
Perustelut 
Tsekin hallitus otti 21 päivänä huhtikuuta 1997 käyttöön tuontitalletusjärjestelmän (TTJ) 
Eurooppa-sopimuksen 65 artiklan perusteella. Hallitus ilmoitti asiasta komissiolle samana 
päivänä päivätyllä verbaalinootilla. Se totesi, että TTJ oli osa 16 päivänä huhtikuuta 
hyväksyttyä taloutta koskevien toimenpiteiden kokonaisuutta, jonka tarkoituksena oli 
helpottaa useita talouden ongelmia, kuten talouskasvun hidastumista, suurta kauppavajetta 
ja kasvavaa budjettivajetta. 
Eurooppa-sopimuksen 65 artiklan mukaan sopimuspuoli voi toteuttaa "rajoittavia 
toimenpiteitä, mukaan lukien tuontia koskevat toimenpiteet", jos sille "aiheutuu taikka 
[sille] uhkaa välittömästi aiheutua vakavia maksutaseeseen liittyviä vaikeuksia". 
Käytettävissään olevien tietojen perusteella komission oli todettava, etteivät 65 artiklan 
edellytykset täyttyneet. Se ilmoitti tästä Tsekille 28 päivänä huhtikuuta päivätyllä 
verbaalinootilla ja pyysi neuvottelujen aloittamista pikaisesti toimenpiteen peruuttamiseksi. 
Komission ja Tsekin viranomaisten 29 päivänä huhtikuuta käymien ensimmäisten 
neuvottelujen jälkeen assosiaatiokomitea kokoontui 29 päivänä toukokuuta yrittääkseen 
ratkaista ongelman. Komitea ei onnistunut pääsemään yksimielisyyteen muusta kuin siitä, 
että sopimuspuolet tehostavat talouspoliittista vuoropuheluaan, jotta taloutta koskevia 
tietoja ja Tsekin keskipitkän aikavälin talouspolitiikkaa voidaan tarkastella yksityis­
kohtaisemmin. 
Yhteisö ilmoitti samassa yhteydessä Tsekille, että jollei se saata käytäntöjään jälleen 
yhteensopiviksi Eurooppa-sopimuksen kanssa kesäkuun loppuun mennessä, yhteisö 
toimittaa assosiaationeuvostolle luonnoksen päätökseksi, jotta kysymys voitaisiin ratkaista 
sopimuksen 107 artiklan 2 kohdan mukaisesti. 
Tehostettuun talouspoliittiseen vuoropuheluun liittyvä ensimmäinen kokous pidettiin 30 
päivänä kesäkuuta 1997. Tsekin tässä yhteydessä toimittamien tietojen perusteella voidaan 
vahvistaa, että 65 artiklan edellytykset eivät täyty. Tsekki ilmoitti komissiolle, ettei se aio 
lähiaikoina peruuttaa toimenpidettä. 
Tsekki toisti kantansa 11 päivänä heinäkuuta 1997 pidetyssä assosiaatiokomitean 
kokouksessa. 
Yhteisön on näin ollen pantava alulle Eurooppa-sopimuksen 107 artiklan mukainen 
erimielisyyksien sovittelumenettely. Se esittää sopimuksen 107 artiklan 2 kohdan 
mukaisesti hyväksyttäväksi liitteenä olevaa luonnosta assosiaationeuvoston päätökseksi, 
jonka mukaan Tsekin on kumottava TTJ 15 päivään syyskuuta mennessä. Jos Tsekki ei 
hyväksy ehdotusta, yhteisö valitsee 107 artiklan 4 kohdan mukaisesti välimiehen. Tsekki 
valitsee tällöin oman välimiehensä ja assosiaationeuvosto valitsee kolmannen välimiehen. 
Välimiehet tekevät päätöksensä enemmistöllä. 
Näin ollen komissio pyytää neuvostoa hyväksymään liitteenä olevan ehdotuksen 
neuvoston päätökseksi. 
FI/01 A/97/03250200.WOO (EN) 
LES 
Ehdotus: 
NEUVOSTON PÄÄTÖS 
tehty 
Euroopan yhteisöjen ja niiden jäsenvaltioiden sekä Tsekin tasavallan 
Eurooppa-sopimuksella perustetussa assosiaationeuvostossa tehtävästä päätöksestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan 
yhdessä 228 artiklan 2 kohdan kanssa, 
ottaa huomioon Eurooppa-sopimuksen Euroopan yhteisöjen ja niiden jäsenvaltioiden sekä 
Tsekin tasavallan välisestä assosiaatiosta, 
ottaa huomioon 19 päivänä joulukuuta 1994 tehdyn neuvoston ja komission päätöksen 
kyseisen Eurooppa-sopimuksen tekemisestä ja erityisesti sen 2 artiklan 1 kohdan, 
ottaa huomioon komission ehdotuksen, 
sekä katsoo, että 
Eurooppa-sopimuksen 107 artiklan 2 kohdassa määrätään, että kyseisellä sopimuksella 
perustettu assosiaationeuvosto voi päätöksellään ratkaista kaikki sopimuksen soveltamista 
tai tulkintaa koskevat erimielisyydet, 
Tsekki otti 21 päivänä huhtikuuta 1997 käyttöön tuontitalletusjärjestelmän Eurooppa-
sopimuksen 65 artiklan perusteella, 
yhteisö totesi, etteivät 65 artiklan edellytykset täyttyneet, kun Tsekki otti käyttöön 
tuontitalletusjärjestelmän, ja ilmoitti asiasta Tsekille 28 päivänä huhtikuuta 1997 päivätyllä 
verbaalinootilla pyytäen neuvottelujen aloittamista tuontitalletusjärjestelmästä ja sen 
peruuttamisesta, 
Eurooppa-sopimuksella perustetun assosiaatiokomitean 29 päivänä toukokuuta 1997 
pidetyssä erityiskokouksessa, jonka pitämistä yhteisö oli pyytänyt, jotta toimenpiteestä 
voitaisiin keskustella ja löytää ratkaisu ongelmaan, ei onnistuttu pääsemään 
yksimielisyyteen muusta kuin siitä, että sopimuspuolet tehostavat talouspoliittista 
vuoropuheluaan, 
niiden taloutta koskevien tietojen perusteella, jotka Tsekki toimitti tehostettuun talous­
poliittiseen vuoropuheluun liittyvän 30 päivänä kesäkuuta 1997 pidetyn ensimmäisen 
kokouksen yhteydessä, voidaan vahvistaa, että 65 artiklan edellytykset eivät täyty, 
Tsekin viranomaiset ilmoittivat tässä yhteydessä, ettei tuontitalletusjärjestelmää aiota 
lähiaikoina peruuttaa; tämä kanta toistettiin 11 päivänä heinäkuuta 1997 pidetyssä 
assosiaatiokomitean kokouksessa, 
-3 
FI/01 A/97/03250200. WOO (EN) 
LES 
koska tilanteeseen ei toistaiseksi ole löydetty tyydyttävää ratkaisua, on aloitettava 107 
artiklan mukainen erimielisyyksien sovittelumenettely artiklan 2 kohdan määräysten 
mukaisesti, ja 
Yhteisö ja Tsekki haluavat toteuttaa yhteisen arvioinnin Tsekin taloutta koskevasta 
keskipitkän aikavälin strategiasta yhteisön ja Tsekin talouspoliittisen vuoropuhelun 
tehostamiseksi liittymistä edeltävänä aikana, 
ON TEHNYT TÄMÄN PÄÄTÖKSEN: 
Ainoa artikla 
Euroopan yhteisöjen ja niiden jäsenvaltioiden sekä Tsekin tasavallan Eurooppa-
sopimuksella perustetussa assosiaationeuvostossa vahvistettavan yhteisön kannan 
tuontitalletusjärjestelmää koskevan erimielisyyden ratkaisemisesta on perustuttava tämän 
päätöksen liitteenä olevaan ehdotukseen assosiointineuvoston päätökseksi. 
Tehty Brysselissä 
Neuvoston puolesta 
Puheenjohtaja 
-4 
FI/01 A/97/03250200.WOO (EN) 
LES 
Euroopan yhteisöjen ja niiden jäsenvaltioiden sekä Tsekin tasavallan 
Eurooppa-sopimuksella perustetun assosiaationeuvoston päätös N:o ...191 
tehty 
Euroopan unionin ja Tsekin tasavallan tuontitalletusjärjestelmää koskevan 
erimielisyyden ratkaisemisesta Euroopan yhteisöjen ja niiden jäsenvaltioiden sekä 
Tsekin tasavallan Eurooppa-sopimuksen 107 artiklan 2 kohdan mukaisesti 
ASSOSIAATIONEUVOSTO, joka 
ottaa huomioon Eurooppa-sopimuksen Euroopan yhteisöjen ja niiden jäsenvaltioiden sekä 
Tsekin tasavallan välisestä assosiaatiosta ja erityisesti sen 107 artiklan, 
sekä katsoo, että 
Eurooppa-sopimuksen 107 artiklan 2 kohdassa määrätään, että kyseisellä sopimuksella 
perustettu assosiaationeuvosto voi päätöksellään ratkaista kaikki sopimuksen soveltamista 
tai tulkintaa koskevat erimielisyydet, 
Tsekki otti 21 päivänä huhtikuuta 1997 Eurooppa-sopimuksen 65 artiklan perusteella 
käyttöön useita kulutustavaroita ja valmistettuja maataloustuotteita koskevan tuonti­
talletusjärjestelmän ja ilmoitti asiasta Euroopan yhteisölle 21 päivänä huhtikuuta päivätyllä 
verbaalinootilla, 
yhteisö totesi, etteivät 65 artiklan edellytykset täyttyneet, kun Tsekki otti käyttöön 
tuontitalletusjärjestelmän, ja ilmoitti asiasta Tsekille 28 päivänä huhtikuuta 1997 päivätyllä 
verbaalinootilla pyytäen neuvottelujen aloittamista tuontitalletusjärjestelmästä ja sen 
peruuttamisesta, 
Eurooppa-sopimuksella perustetun assosiaatiokomitean 29 päivänä toukokuuta 1997 
pidetyssä erityiskokouksessa, jonka pitämistä yhteisö oli pyytänyt, jotta toimenpiteestä 
voitaisiin keskustella ja löytää ratkaisu ongelmaan, ei onnistuttu pääsemään 
yksimielisyyteen muusta kuin siitä, että sopimuspuolet aloittavat talouspoliittisen 
vuoropuhelun, 
niiden taloutta koskevien tietojen perusteella, jotka Tsekki toimitti tehostettuun 
talouspoliittiseen vuoropuheluun liittyvän 30 päivänä kesäkuuta 1997 pidetyn ensimmäisen 
kokouksen yhteydessä, voidaan vahvistaa, että 65 artiklan edellytykset eivät täyty, 
Tsekin viranomaiset ilmoittivat tässä yhteydessä, ettei tuontitalletusjärjestelmää aiota 
lähiaikoina peruuttaa; tämä kanta toistettiin 11 päivänä heinäkuuta 1997 pidetyssä 
assosiaatiokomitean kokouksessa, 
koska tilanteeseen ei toistaiseksi ole löydetty tyydyttävää ratkaisua, on aloitettava 107 
artiklan mukainen erimielisyyksien sovittelumenettely artiklan 2 kohdan määräysten 
mukaisesti, ja 
FI/0IA/97/03250200.WOO (EN) 
LES 
Yhteisö ja Tsekki haluavat toteuttaa yhteisen arvioinnin Tsekin taloutta koskevasta 
keskipitkän. aikavälin strategiasta yhteisön ja Tsekin talouspoliittisen vuoropuhelun 
tehostamiseksi liittymistä edeltävänä aikana, 
ON TEHNYT TÄMÄN PÄÄTÖKSEN: 
1 artikla 
Tsekki peruuttaa 21 päivänä huhtikuuta 1997 käyttöön ottamansa tuontitalletus­
järjestelmän 15 päivään syyskuuta 1997 mennessä. 
2 artikla 
Yhteisö ja Tsekki tehostavat talouspoliittista vuoropuheluaan 29 päivänä toukokuuta 
1997 tekemänsä sopimuksen mukaisesti. 
Tehty Brysselissä 
Assosiaationeuvoston puolesta 
Puheenjohtaja 
-6-
ISSN 1024-4492 
KOM(97) 426 lopullinen 
ASIAKIRJAT 
FI 11 09 01 
Luettelonumero : CB-CO-97-428-FI-C 
ISBN 92-78-23793-0 
Euroopan yhteisöjen virallisten julkaisujen toimisto 
L-2985 Luxemburg 
1-